ప్రవాసులపై పన్ను ఇక ఏటా రెట్టింపు10 లక్షల మంది తెలుగువారిపై ప్రభావంనెలకు వంద రియాళ్ల కుటుంబ పన్ను2020 వరకు ఏటా భారీగా పెంపు25 శాతం ఆదాయం ఈ పన్నుకేభారీగా భారతీయుల తిరుగు వలస?10 లక్షల మంది తెలుగువారిపై ప్రభావంఇంటికి పంపే సొమ్ము తగ్గే అవకాశం(ఆంధ్రజ్యోతి గల్ఫ్ ప్రతినిధి) నెల్లూరు జిల్లా ఉదయగిరికి చెందిన షేక్ రహ్మతుల్లా, వరంగల్ ఎక్సైజ్ కాలనీకి చెందిన నరేశ్ కుమార్లకు గత కొద్ది రోజులుగా కంటికింత నిద్ర కరువైంది. స్వల్ప వేతనమైనప్పటికీ భార్యా బిడ్డలతో సౌదీలో ఉంటున్న వీరికి జూలై 1 నుంచి ఇక్కడి ప్రభుత్వం అమలు చేయనున్న ‘కుటుంబ సభ్యుల వార్షిక సేవా వేతన రుసుం’ కునుకు లేకుండా చేస్తోంది. ఈ పన్ను గురించి లక్షల మంది ప్రవాసీలు ఆందోళనగా ఉన్నారు. భారతీయులు, పాకిస్థానీలు, ఈజిప్షియన్లు... ఎవరు నలుగురు కలిసినా ఇదే అంశంపై చర్చ. సౌదీలో పని చేస్తున్న లక్షన్నర మంది తెలుగు ప్రవాసీలు, వారి కుటుంబ సభ్యులు కలిసి పది లక్షల మంది ఉంటున్నారు. ఇప్పుడు వారంతా కుటుంబ సేవా పన్ను బారిన పడుతున్నారు. నూతన విధానం ప్రకారం సౌదీలో పని చేస్తూ కుటుంబ సమేతంగా ఉన్న విదేశీయులు ఇక నుంచి ప్రతీ కుటుంబ సభ్యుడికి నెలకు వంద రియాళ్ల చొప్పున సేవా రుసుం చెల్లించాలి. వచ్చే ఏడాది రెండు వందల రియాళ్లకు, ఆ తర్వాత సంవత్సరం 300 రియాళ్లకు, 2020 జూలైకి 400 రియాళ్లకు పెరుగుతుంది. ఉదాహరణకు భార్య, ముగ్గురు పిల్లలతో ఉండే వ్యక్తి 82 వేల రూపాయలు చెల్లించాల్సి వస్తుంది. తర్వాత సంవత్సరం రెట్టింపవుతుంది. అలా పెరుగుతూ 2020లో మొదటి సంవత్సరానికి నాలుగు రెట్లవుతుంది. నెలకు ఐదువేల రియాళ్ల ఆదాయం వచ్చే వాళ్లకే ప్రస్తుతం కుటుంబాన్ని తెచ్చుకొనే అనుమతి ఇస్తున్నారు. కేవలం  ఉద్యోగాలు చేసుకుంటూ ఉండే వాళ్లకు ఈ పన్నుతో పొదుపు చేయడానికి అవకాశం లేకుండా పోతుంది. ఇక్కడ ఇంకో తిరకాసు కూడా ఉంది. తెలుగు రాష్ట్రాలకు చెందిన వేల మంది ఒకపక్క పిల్లలకు సౌదీ వీసాలు తీసుకొని మరో పక్కవారిని ఇండియాలో పెట్టి చదివిస్తున్నారు. ఆ పిల్లలు సౌదీలో ఉండకున్నా సౌదీ వీసాను నిలుపుకోవాలంటే కుటుంబ సేవా పన్ను చెల్లించాల్సిందే. తమ దేశంలో ఉంటున్న విదేశీయులను క్రమేణా తొలగించి, వారి స్థానంలో తమ సొంత జాతీయులకు ఉపాధి కల్పించడానికి సౌదీ అరేబియా ఈ కొత్త పన్ను విధానాన్ని రూపొందించింది. కొత్త పన్నుల ద్వారా 2020 నాటికి 17 బిలియన్ డాలర్లు(65 బిలియన్ రియాల్లు) సంపాదించాలని ఆ దేశ ప్రభుత్వం భావిస్తోంది. ప్రస్తుతం సౌదీ అరేబియాలో తెలుగు రాష్ట్రాలకు చెందిన వారి సంఖ్య 10 లక్షలకు పైగానే ఉంది. వీరిలో 85 శాతం మంది కార్మికులుగా పనిచేస్తున్న వారే. వీరికి కంపెనీలు ఎటువంటి అదనపు సౌకర్యాలు కల్పించవు. కొన్ని కంపెనీలు సూపర్వైజర్ కేడర్ నుంచి ఉద్యోగులకు వీసా ఫీజులు, పిల్లల విద్యకు అయ్యే ఖర్చులను భరిస్తూ ఉంటాయి. ‘‘అన్ని కంపెనీలు ఒకే విధానాన్ని పాటించవు. కొందరు వీసా ఫీజుల వరకూ కడతారు. మరి కొందరు పిల్లల చదువులకు కూడా సాయాన్ని అందిస్తారు. అయితే ఈ సౌకర్యాలన్నీ సీనియర్ ఉద్యోగులకే. కింది స్థాయి వారికి ఈ సౌకర్యాలు ఉండవు. ఈ విధానం అమలులోకి వస్తే అనేక కుటుంబాలు భారత్కు తిరిగి వెళ్లిపోతాయి.. నా దగ్గర పనిచేసే వారిలో అనేక మంది ఏం చేయాలా అని మల్లగుల్లాలు పడుతున్నారు’’ అని ఒక ఆయిల్ కంపెనీలో సీనియర్ ఇంజినీర్గా పనిచేస్తున్న ఈశ్వరరెడ్డి ఆంధ్రజ్యోతికి వివరించారు. సౌదీ అరేబియాలో పని వీసాను ఇకామా అంటారు. అక్కడ పనిచేసే ప్రతి విదేశీ ఉద్యోగికి ఇది తప్పనిసరి. సౌదీ అరేబియాలో ఎటువంటి ఆదాయపు పన్ను ఉండదు కాబట్టి వారు సంపాదించినదంతా దాచుకోవచ్చు. లేదా భారత్లో ఉన్న తమ కుటుంబీకులకు పంపవచ్చు. అందువల్లే ఎక్కువ మంది సౌదీ అరేబియాలో ఉద్యోగం చేయటానికి ఇష్టపడతారు. ఇక ఇది కుదరక పోవచ్చు. భార్య, ఇద్దరు పిల్లలున్న వ్యక్తి వారిని సౌదీ తీసుకువెళ్లాలంటే జూలై1 నుంచి 2018 జూలై వరకూ 3600 రియాల్స్ ముందే చెల్లించాలి. ఆ తర్వాతి సంవత్సరం 7200 రియాల్స్ చెల్లించాలి. 2020 నాటికి ఈ మొత్తం 14,400కి పెరుగుతుంది. అంటే ఒక ఉద్యోగి సంపాదించే మొత్తంలో దాదాపు 25 శాతం ఈ రుసుము చెల్లించటానికే పోతుంది. ఈ జూలై 1వ తేదీ నుంచి సౌదీ ప్రభుత్వం రకరకాల పానీయాల పైన, పొగాకుపైన విధించే పన్నును 100 శాతం పెంచింది. దీని ప్రభావం కూడా ప్రజల జీవన శైలిపై పడుతుంది. సౌదీ అరేబియాలో ఒక మాదిరి ఉద్యోగం చేసే వ్యక్తి- ప్రతి నెలా దాదాపు 10 నుంచి 30 వేల రూపాయల వరకూ భారత్లో నివసించే తమ కుటుంబాలకు పంపుతాడని ఒక అంచనా. అదనంగా రుసుములు చెల్లించాల్సి వస్తే భారత్కు పంపే సొమ్ము కూడా గణనీయంగా తగ్గిపోయే అవకాశముంది. అయితే ఈ విషయంపై భారత విదేశాంగ శాఖ ఆచితూచి వ్యవహరిస్తోంది. ‘‘దీని ప్రభావం ఎలా ఉంటుంది? ఎంత మంది భారత్కు వెనక్కి తిరిగి వస్తారని ఇప్పుడే చెప్పలేం. కానీ సౌదీ అరేబియాలో నివసించే అందరిపైనా ఈ ప్రభావం తప్పనిసరిగా ఉంటుంది’’ అని విదేశాంగ శాఖ అధికారి ఒకరు వ్యాఖ్యానించారు.
pravaasulapai pannu ika eta rettimpu10 lakshala mandi teluguvaaripai prabhaavamnelaku vanda riyalla kutumba pannu2020 varaku eta bhariga pempu25 saatam aadaayam ee pannukebhaareegaa bhaaratheeyula tirugu valasa?10 lakshala mandi teluguvaaripai prabhaavamintiki pampe sommu tagge avakaasam(aandhrajyoti galf pratinidhi) nelluru jilla udayagiriki chendina shek rahmatullah, varangal exise kaalaneeki chendina naresh kumarlaku gatha koddi rojulugaa kantikinta nidra karuvaindi. swalpa vetanamainappatiki bharya biddalatho soudiiloo untunna veeriki juulai 1 nunchi ikkadi prabhutvam amalu cheyanunna ‘kutumba sabhyula vaarshika seva vetana rusum’ kunuku lekunda chestondi. ee pannu gurinchi lakshala mandi pravaaseelu aandolanagaa unnaaru. bhaaratheeyulu, paakisthaaneelu, eejipshiyanlu... evaru naluguru kalisina ide amsampai charcha. soudiiloo pani chestunna lakshannara mandi telugu pravaaseelu, vaari kutumba sabhyulu kalisi padi lakshala mandi untunnaru. ippudu vaarantaa kutumba seva pannu baarina padutunnaru. noothana vidhaanam prakaaram soudiiloo pani chestu kutumba sametamgaa unna videsheeyulu ika nunchi pratee kutumba sabhyudiki nelaku vanda riyalla choppuna seva rusum chellinchaali. vache edaadi rendu vandala riyaallaku, aa tarvaata samvatsaram 300 riyaallaku, 2020 juulaiki 400 riyaallaku perugutundi. udaaharanaku bharya, mugguru pillalatho unde vyakti 82 vela roopaayalu chellinchaalsi vastundi. tarvaata samvatsaram rettimpavutundi. alaa perugutuu 2020loo modati samvatsaraaniki naalugu retlavutundi. nelaku aiduvela riyalla aadaayam vache vaallake prastutam kutumbaanni tecchukone anumati istunnaru. kevalam  udyogaalu chesukuntu unde vaallaku ee pannutho podupu cheyadaaniki avakaasam lekunda potundi. ikkada inko tirakasu kuudaa undi. telugu rashtralaku chendina vela mandi okapakka pillalaku soudi veesaalu teesukoni maro pakkavaarini indialo petti chadivistunnaru. aa pillalu soudiiloo undakunna soudi veesaanu nilupukovalante kutumba seva pannu chellinchaalsinde. tama desamlo untunna videsheeyulanu kramena tolaginchi, vaari sthaanamlo tama sonta jaateeyulaku upaadhi kalpinchadaaniki soudi arabia ee kotta pannu vidhaanaanni roopondinchindi. kotta pannula dwara 2020 naatiki 17 billian daalarlu(65 billian reallu) sampaadinchaalani aa desha prabhutvam bhaavistondi. prastutam soudi arabialo telugu rashtralaku chendina vaari sankhya 10 lakshalaku paigane undi. veerilo 85 saatam mandi kaarmikulugaa panichestunna vaare. veeriki companylu etuvanti adanapu soukaryaalu kalpinchavu. konni companylu superviser keder nunchi udyogulaku veesa feejulu, pillala vidyaku ayye kharchulanu bharistuu untaayi. ‘‘anni companylu oke vidhaanaanni paatinchavu. kondaru veesa pheejula varakuu kadataaru. mari kondaru pillala chaduvulaku kuudaa saayaanni andistaaru. ayithe ee soukaryaalannii seanier udyogulake. kindi sthaayi vaariki ee soukaryaalu undavu. ee vidhaanam amaluloki vaste aneka kutumbaalu bhaaratku tirigi vellipotaayi.. naa daggara panichese vaarilo aneka mandi yem cheyala ani mallagullaalu padutunnaru’’ ani oka aayil companylo seanier injineerga panichestunna eshwarareddy aandhrajyotiki vivarinchaaru. soudi arabialo pani veesaanu ikama antaaru. akkada panichese prati videshee udyogiki idhi tappanisari. soudi arabialo etuvanti aadaayapu pannu undadu kabatti vaaru sampaadinchinadantaa dachukovachhu. leda bhaaratlo unna tama kutumbeekulaku pampavacchu. anduvalle ekkuva mandi soudi arabialo udyogam cheyataniki ishtapadataaru. ika idhi kudaraka povachu. bharya, iddaru pillalunna vyakti vaarini soudi teesukuvellaalante juulai1 nunchi 2018 juulai varakuu 3600 reals munde chellinchaali. aa tarvaati samvatsaram 7200 reals chellinchaali. 2020 naatiki ee mottam 14,400ki perugutundi. ante oka udyogi sampadinche mottamlo daadaapu 25 saatam ee rusumu chellinchataanike potundi. ee juulai 1va tedee nunchi soudi prabhutvam rakarakaala paaneeyaala paina, pogaakupaina vidhinche pannunu 100 saatam penchindi. deeni prabhaavam kuudaa prajala jeevana sailipai padutundi. soudi arabialo oka maadiri udyogam chese vyakti- prati nela daadaapu 10 nunchi 30 vela roopaayala varakuu bhaaratlo nivasinche tama kutumbaalaku pamputaadani oka anchana. adanamgaa rusumulu chellinchaalsi vaste bhaaratku pampe sommu kuudaa gananeeyamgaa taggipoye avakaasamundi. ayithe ee vishayampai bhaarata videsaanga saakha aachituchi vyavaharistondi. ‘‘deeni prabhaavam ela untundi? entha mandi bhaaratku venakki tirigi vastaarani ippude cheppalem. cony soudi arabialo nivasinche andaripainaa ee prabhaavam tappanisarigaa untundi’’ ani videsaanga saakha adhikari okaru vyaakhyaaninchaaru.